CELEX: 62012CN0514
Language: hu
Date: 2012-11-14 00:00:00
Title: C-514/12. sz. ügy: A Landesgericht Salzburg (Ausztria) által 2012. november 14-én benyújtott előzetes döntéshozatal iránti kérelem — Zentralbetriebsrat der gemeinnützigen Salzburger Landeskliniken Betriebs GmbH kontra Land Salzburg

2.3.2013   
            
            
               HU
            
            
               Az Európai Unió Hivatalos Lapja
            
            
               C 63/7
            
         A Landesgericht Salzburg (Ausztria) által 2012. november 14-én benyújtott előzetes döntéshozatal iránti kérelem — Zentralbetriebsrat der gemeinnützigen Salzburger Landeskliniken Betriebs GmbH kontra Land Salzburg
   (C-514/12. sz. ügy)
   2013/C 63/11
   Az eljárás nyelve: német
   
      A kérdést előterjesztő bíróság
   
   Landesgericht Salzburg
   
      Az alapeljárás felei
   
   
      Felperes: Zentralbetriebsrat der gemeinnützigen Salzburger Landeskliniken Betriebs GmbH
   
      Alperes: Land Salzburg
   
      Az előzetes döntéshozatalra előterjesztett kérdések
   
   Ellentétes-e az EUMSZ 45. cikkel és a 492/2011 rendelet (1) 7. cikkének (1) bekezdésével az olyan nemzeti rendelkezés (a jelen ügyben a Salzburger Landesvertragsbedienstetengesetz [a szerződéses alkalmazottakról szóló salzburgi tartományi törvény] 53. és 54. §-a), amely szerint valamely állami munkáltató a munkavállalói által folyamatosan nála megszerzett szolgálati időt a magasabb fizetési fokozatba történő előrelépést meghatározó kezdőnap megállapítása során teljes mértékben, a munkavállalói által más állami vagy magán munkáltatóknál — akár Ausztrián belül, akár az Európai Unió vagy az Európai Gazdasági Térség más tagállamaiban — megszerzett szolgálati időt azonban a magasabb fizetési fokozatba történő előrelépés szempontjából csak részben, átalány jelleggel, egy bizonyos életkortól veszi figyelembe?
   
      (1)  A munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendelet (HL L 141., 1.o.)